Diari Oficial de la Generalitat Valenciana


Sumari del DOGV 1779, del 11-05-1992 (1992/824746)

ORDRE de 31 de març de 1992, de la Conselleria de Treball i Afers Socials, per la qual es convoquen ajudes destinades al manteniment de guardaries infantils laborals.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/31/(4)/dof/vci/html**

### Dades del document

Número de DOGV
:   1779

Data del DOGV
:   11-05-1992

Secció del DOGV
:   DISPOSICIONS GENERALS

Número del document
:   1992/824746


Data del document
:   31-03-1992

Organisme emissor
:   Conselleria de Treball i Afers Socials

Tipus de document
:   Ordre

Ordre de 31 de març de 1992, de la Conselleria de Treball i Afers Socials, per la qual es convoquen ajudes destinades al manteniment de guarderies infantils laborals.  
El Decret 12/1992, de 16 de gener, de Govern Valencià, amb el qual es regulen les actuacions en matèria de foment de l?ocupació, regula, sota l?epígraf de «programes transferits», aquells l?objectiu dels quals rau fonamentalment a afavorir la inserció de distints col·lectius en el mercat de treball.  
Conseqüent amb aquest fi, aquesta ordre tracta de facilitar l'accés al treball de la dona que, per atendre els fills en edat pre-escolar, el té, si més no, restringit.  
No és aquesta comesa certament nova, ja que aquesta conselleria poseeix les competències en matèria de guarderies infantils laborals des que es van transferir a la nostra comunitat autònoma en virtut del RD 268/85, de 23 de gener.  
Per altra part, aquesta ordre ratifica les bases per les quals s'han regulat les successives convocatòries de les ajudes i continua mantenint la qualificació de barris d?acció preferent, cosa que permet que la població infantil que hi viu accedesca a l?oferta educativa en condicions assequibles a la seua capacitat econòmica.  
Per això, en virtut de les facultats conferides per la Llei 5/1983, de 30 de desembre, de Govern Valencià, i del Decret 18/1992, de 3 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de 13.02.92),  
ORDENE  
Article primer  
La Conselleria de Treball i Afers Socials concedirà ajudes a les guarderies infantils laborals que estiguen qualificades i inscrites en el registre administratiu creat a l'efecte. Aquestes ajudes es regiran per les bases de la convocatòria que figuren com a annex a aquesta ordre.  
Article segon  
La concessió i quantia de les ajudes regulades per aquesta ordre, estarà condicionada a l?existència del crèdit pressupostari per a elles disponible en la línia de subvenció 406/001/92 del programa 322.10 i en les aplicacions 84.33.758.46.277 i 36.76.177.45.763.  
Article tercer  
Es manté, als efectes previstos en la base tercera de la convocatòria, la qualificació de barris d'acció preferent als indicats en la Resolució de 9 de maig de 1988, del Director General d'Ocupació i Cooperació (DOGV de 1'01.06.88).  
DISPOSICIO TRANSITORIA  
El període de presentació de sol·licituds assenyalat en la base quarta de l'annex se substitueix per a aquest exercici per un termini d?1 mes comptador a partir de l'entrada en vigor d'aquesta ordre.  
DISPOSICIONS FINALS  
Primera  
Queda derogada l?Ordre de 21 de febrer de 1990, de la Conselleria de Treball i Seguretat Social (DOGV. 28.03.90).  
Segona  
Aquesta ordre vigirà l?endemà de la seua publicació al Diari Oficial de la Generalitat Valenciana.  
València, 31 de març de 1992.  
El Conseller de Treball i Afers Socials,   
MARTIN SEVILLA JIMENEZ  
ANNEX  
Bases de la convocatòria  
Primera. Concepte de la subvenció  
1 Les ajudes assignades a guarderies infantils laborals es concediran en forma de subvencions per tal de cooperar al seu sosteniment; i es consideraran a aquest efecte les despeses ocasionades pels conceptes següents: costos salarials de personal docent i auxiliar, alimentació i generals de manteniment.  
Excepcionalment, es podran concedir ajudes d?ofici a fi de sufragar, totalment o parcialment, aquelles obres de reposició i manteniment que a parer de la Direcció General d'Ocupació i Cooperació calguen per garantir les condicions d'habitabilitat i seguretat dels centres. Per tal d'avaluar aquestes ajudes es requerirà dels titulars la presentació d'una memòria, o els pressupostos corresponents.  
Segona. Sol·licitants i requisits .  
1. Podran sol·licitar aquestes ajudes les guarderies que estiguen qualificades com a laborals i inscrites en el registre administratiu corresponent. La seua finalitat serà la guarda, cura i desenvolupament de l?educació pre-escolar de fills menors de sis anys de dones treballadores, o de treballadors que manquen de persones de la família que els atenguen. S'assimilaran a aquesta condició els aturats inscrits en les oficines d?ocupació.  
2. Seran requisits necessaris per a la concessió d?aquestes ajudes:  
a) Haver justificat les despeses corresponents a l?exercici anterior que serviren de base per tal de concedir les ajudes rebudes.  
b) Les guarderies hauran de prestar els seus serveis un mínim de 10 mesos l'any, amb una jornada de, si més no, 6 hores diàries.  
c) Compromís d?ajustar-se al calendari laboral que cada any aproven les direccions territorials d'aquesta conselleria.  
Tercera. Criteris per a la concessió de les ajudes  
1. La quantia de les subvencions es determinarà segons els criteris següents:  
a) Ubicació de la guarderia en un barri d'acció preferent.  
b) Nombre d'alumnes les circumstàncies familiars dels quals estiguen d'acord amb el que s'ha indicat en la base segona.  
c) Nombre d'alumnes les famílies dels quals presenten uns ingressos familiars «per càpita» iguals o inferiors al 50% del SMI. Així mateix, s'estimarà favorablement la proporcionalitat que guarden les quotes a pagar amb els ingressos familiars.  
d) «Ratio» educador/xiquet; s'hi considerarà òptim l'indicat en el quadre següent:  
 Edat Ratio  
 0-1 5- 7  
 1-2 9-11  
 2-3 11-14  
 3-4 19-21  
 4-6 24-26  
e) Període i horari de funcionament del centre.  
Quarta. Formalització  
Les sol·licituds, d'acord amb el model establert a l'efecte, seran dirigides a la Conselleria de Treball i Afers Socials i es formalitzaran per exemplar triplicat. La presentació es farà durant el mes d'abril a la Direcció Territorial de Treball corresponent.  
Cinquena. Documentació  
En el moment de formalitzar-se la sol·licitud caldrà aportar-hi la documentació següent:  
1. Justificants de les despeses hagudes durant els mesos de gener i febrer de l'any en curs, pels conceptes de: salaris i cotització a la Seguretat Social, alimentació, si escau, i manteniment.  
2. Relació nominal del personal de la guarderia.  
3. Relació nominal d'alumnes, diferenciada per edats, amb indicació de les circumstàncies familiars, certificada pel responsable del centre escolar.  
4. Previsió econòmica per a l?exercici en curs.  
5. Ajudes percebudes en l?exercici anterior, quantia i procedència.  
La documentació assenyalada en els apartats 2,3,4 i 5 s'emplenarà segons els models que facilitarà la Direcció General d'Ocupació i Cooperació.  
Sisena. Resolució de l?expedient  
Serà competent per resoldre les peticions deduïdes el Conseller de Treball i Afers Socials, a proposta del Director General d'Ocupació i Cooperació. Abans de resoldre, podrà demanar els informes que estime oportuns per a la millor resolució.  
Setena. Pagament  
La subvenció concedida es farà efectiva d'una sola vegada en un termini no superior a tres mesos, comptadors a partir de la notificació.  
2. En el cas de les ajudes concedides d'ofici per tal de realitzar obres de reposició, el pagament podrà fer-se d'una sola vegada amb caràcter previ a la justificació de la despesa.  
Vuitena. Justificació i seguiment  
1. La justificació de les despeses hagudes durant els 10 últims mesos de l?exercici es realitzarà en el transcurs del mes de febrer de l'any següent.  
2. Aquesta justificació serà presentada, per exemplar triplicat, en la Direcció Territorial de Treball corresponent, acompanyada de l?informe econòmic de l?exercici.  
3. La justificació de la despesa indicada en l'apartat 2 de la base anterior es realitzarà en un termini que no podrà excedir de 3 mesos.  
4. Sense perjudici d'allò assenyalat en els apartats anteriors, els titulars dels centres hauran de tenir a disposició de la Direcció General d'Ocupació i Cooperació, els llibres de comptabilitat i altra documentació que es trobe en mans d'aquests, pel que fa als requisits i les circumstàncies sòcio-familiars exigides per aquestes bases i/o al·legats per aquells.  
5. El seguiment i control de les ajudes, així com la verificació de les dades aportades es faran a través dels serveis de la Direcció General d'Ocupació i Cooperació.  
Novena  
L?incompliment de qualsevol de les condicions establertes en la concessió de les ajudes, així com formulació incorrecta o no ajustada a la realitat de les dades aportades o la no aplicació de la subvenció a la finalitat per a la qual va ser concedida podrà ser causa de disminució o revocació, amb obligació, si s'escau, de reintegrament de la subvenció incloent-hi l?interès de demora a comptabilitzar des del moment en què va ser percebuda.  
La no presentació de la justificació indicada en la base vuitena inhabilitarà la guarderia, d?acord amb el que disposa la base segona, per a la percepció de futures subvencions, sense perjudici de procedir segons el que indica el paràgraf anterior.


Còpia Permalink ELI